CELEX: 61996CC0091
Language: da
Date: 1996-10-24
Title: Forslag til afgørelse fra generaladvokat Ruiz-Jarabo Colomer fremsat den 24. oktober 1996. # Kommissionen for De Europæiske Fællesskaber mod Den Hellenske Republik. # Traktatbrud ikke bestridt - Direktiv 92/118/EØF og direktiv 93/52/EØF - Manglende gennemførelse inden for de fastsatte frister. # Sag C-91/96.

FORSLAG TIL AFGØRELSE FRA GENERALADVOKAT
      DÁMASO RUIZ-JARABO COLOMER
      fremsat den 24. oktober 1996 (
            *1
         )
      
               1. 
            
            
               I nærværende sag skal Domstolen tage stilling til en sag, som Kommissionen har anlagt den 22. marts 1996, og hvorunder den har nedlagt påstand om, at det i medfør af EF-traktatens artikel 169 fastslås, at Den Hellenske Republik har tilsidesat sine forpligtelser i henhold til EF-traktaten samt artikel 20, stk. 1, i direktiv 92/118/EØF (
                     1
                  ) og artikel 2, stk. 1, i direktiv 93/52/EØF (
                     2
                  ), idet den ikke inden for de fastsatte frister har vedtaget de love og administrative bestemmelser, som er nødvendige for at efterkomme direktiverne, ikke har sat disse i kraft og ikke har givet Kommissionen underretning herom.
            
         
               2. 
            
            
               I medfør af de nævnte bestemmelser havde medlemsstaterne pligt til at sætte de nødvendige love og administrative bestemmelser i kraft for at efterkomme direktiverne inden den 1. januar 1994, og de skulle underrette Kommissionen herom.
            
         
               3. 
            
            
               Kommissionen havde pr. 1. januar 1994 ikke modtaget nogen underretning om tilpasning af national ret til de ovennævnte direktivers bestemmelser, og fremsendte derfor den 10. februar 1994 en åbningsskrivelse til den græske regering, hvori den fremhævede den manglende underretning og foreholdt regeringen, at den havde tilsidesat sine forpligtelser i henhold til EF-traktaten og de nævnte direktiver; Kommissionen fastsatte en frist på to måneder for regeringen til at fremsætte sine bemærkninger.
            
         
               4. 
            
            
               Da denne skrivelse ikke blev besvaret af den græske regering inden den frist, som var blevet fastsat i dette øjemed, fremsendte Kommissionen den 21. september 1994 en begrundet udtalelse, hvori den fastslog, at Den Hellenske Republik ifølge de oplysninger, Kommissionen havde, ikke havde tilpasset national ret til de ovennævnte direktiver og ikke havde fremsendt nogen underretning herom til Kommissionen, hvilket udgjorde et traktatbrud; Kommissionen opfordrede derfor regeringen til at træffe de fornødne foranstaltninger for at gennemføre direktiverne inden to måneder.
            
         
               5. 
            
            
               Da Kommissionen mere end et år senere ikke have fået underretning om, at Den Hellenske Republik havde gennemført direktiverne, anlagde den nærværende sag, som blev registreret på Domstolens Justitskontor den 22. marts 1996.
            
         
               6. 
            
            
               I svarskriftet har den græske regering ikke bestridt det traktatbrud, som er gjort gældende over for den, og har blot henvist til, at landbrugsministeren har fået forelagt to forslag til præsidentdekreter til underskrivelse, hvorved der sker en tilpasning af den nationale lovgivning til direktiverne.
            
         
               7. 
            
            
               Det fremgår af svarskriftet, at Den Hellenske Republik på det tidspunkt, hvor Kommissionen anlagde sagen, ikke havde truffet de nødvendige foranstaltninger med henblik på at gennemføre direktivernes bestemmelser i national ret, selv om fristen herfor var udløbet den 1. januar 1994.
            
         
               8. 
            
            
               Kommissionens påstand bør herefter tages til følge, og den sagsøgte medlemsstat bør i medfør af bestemmelserne i procesreglementets artikel 69, stk. 2, tilpligtes at betale sagens omkostninger.
            
         
               9. 
            
            
               Jeg foreslår derfor Domstolen følgende afgørelse:
               
                        1)
                     
                     
                        Det fastslås, at Den Hellenske Republik har tilsidesat sine forpligtelser i henhold til EF-traktaten samt artikel 20, stk. 1, i Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF, og artikel 2, stk. 1, i Rådets direktiv 93/52/EØF af 24. juni 1993 om ændring af direktiv 89/556/EØF om fastsættelse af veterinærpolitimæssige betingelser i forbindelse med handel inden for Fællesskabet med embryoner af tamkvæg samt med indførsel heraf fra tredjelande, idet den ikke inden for de fastsatte frister har vedtaget de bestemmelser, der er nødvendige for at efterkomme direktiverne, ikke har sat disse i kraft og ikke har givet Kommissionen underretning herom.
                     
                  
                        2)
                     
                     
                        Den Hellenske Republik betaler sagens omkostninger.
                     
                  
         (
            *1
         ) – Originalsprog: spansk.
      (
            1
         ) – Rådets direktív af 17.12.1992 om dyrcsundhedsmæssige og sundhedsmæssige betingelser for samhandel med og indførsel til Fællesskabet af produkter, der for si vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF (EFT 1993 L 62, s. 49).
      (
            2
         ) – Rådets direktiv af 24.6.1993 om ændring af direktiv 89/556/EØF om fastsættelse af veterinærpolitimæssige betingelser i forbindelse med handel inden for Fællesskabet med embryoner af tamkvæg samt med indførsel heraf fra tredjelande (EFT L 175, s. 21)